Tartu Ülikooli sümfooniaorkester

Tartu Ülikooli sümfooniaorkester (TÜSO) on Tartu Ülikooli juures tegutsev harrastajate sümfooniaorkester. Selle liikmeteks on peamiselt Tartu Ülikooli üliõpilased.

Orkester alustas tegevust enne teist maailmasõda, 1930. aastatel oli dirigendiks V. Vadi. Sõja ajal tegevus peatus ning taastati 1955. aastal Harald Kerese eestvedamisel. Sellal olid dirigendid Igor Graps, Ago Russak ja põhidirigent Aadu Regi; orkestrantide seas olid Alo Ritsing (tšello), Harald Keres (flööt) ja Kaljo Mitt (kontrabass). Esimene avalik esinemine toimus 26. mail 1956. Orkester esines ka 8. juulil 1956 esimesel Balti üliõpilaslaulupeol Gaudeamus Tartus Kassitoome orus, saates üht koori Evald Aava ooperist "Vikerlased". 1950. aastate lõpus tegevus siiski hääbus.Tartu Ülikooli sümfooniaorkestri koduleht

Praeguse TÜSO eelkäijana on mainitud ka 1986–1991 tegutsenud Tartu Riikliku Ülikooli kammerorkestrit (dirigendid Toomas Kapten ja Andres Heinapuu, kontsertmeister Koidu Jürisoo). Kolm tollast orkestranti olid ka nüüdse sümfooniaorkestri loomise juures.Raimu Hanson "Ülikooli orkester tegi debüüdi" Postimees, 02.12.2009

Tartu Ülikooli sümfooniaorkester kutsuti taas ellu Tartu Üliõpilasmaja juhatuse esimehe Kulno Kungla algatusel 2009. aastal, avaesinemine toimus ülikooli aktusel 1. detsembril 2009."Ülikool kutsub ellu sümfooniaorkestri" UT, 03.09.2009"Sümfooniaorkester võttis pillid kotist" UT, 05.11.2009 Sellest ajast on peadirigent Lauri Sirp. Orkestri kontsertmeister on Andri Annus. Ülikooli sümfooniaorkestri sõprusorkester on Tampere Ülikooli sümfooniaorkester.

Viited

Välislingid
 Tartu Ülikooli sümfooniaorkestri koduleht
 "Ülikool kutsub ellu sümfooniaorkestri" Universitas Tartuensis, 3. september 2009
 "Sümfooniaorkester võttis pillid kotist" Universitas Tartuensis, 5. november 2009
 Raimu Hanson. "Ülikooli orkester tegi debüüdi" Postimees, 2. detsember 2009
 "Ülikooli sümfooniaorkester tervitab kevadet filmimuusikaga" Postimees, 2. mai 2011
 "Tartu Ülikooli Sümfooniaorkester esitamas Heino Elleri teost "Kodumaine viis"" 

Kategooria:Eesti orkestrid
Kategooria:Sümfooniaorkestrid
Kategooria:Tartu Ülikool